《慈乌曲》
清代·钱淑生

慈乌哑哑枝上啼，乳乌拍拍高复低。乳乌飞起慈乌喜，乳乌堕复慈乌止。

乌飞乌止各有心，团团且绕栖巢林。一乌远出衔虫豸，一乌守巢护乌子。

何时乳乌毛羽成，反哺酬恩见物情，人生抚儿亦如此，抚儿望儿良有以。

哀哀惟我独虚生，累亲无计徒吞声。感此慈乌坐无语，心酸骨折泪如雨。

作者简介：钱淑生，宁乡人。光琢女，巴东知县矩妹，湘阴李祖芳室。有《桂室吟》。